Mamlakatning ijtimoiy hayotida faol qatnashayotgan yosh oilalarni uy-joy bilan taʼminlashni yanada qoʻllab-quvvatlash chora-tadbirlari toʻgʻrisida
(resolution, 2021-06-28)

“Oʻzbekiston Respublikasida yoshlarga oid davlat siyosatining asoslari toʻgʻrisida”gi Oʻzbekiston Respublikasi Qonuniga, Oʻzbekiston Respublikasi Prezidentining “Oʻzbekiston Respublikasida yoshlarga oid davlat siyosatini amalga oshirishga qaratilgan qoʻshimcha chora-tadbirlar toʻgʻrisida” 2014-yil 6-fevraldagi PQ-2124-son qaroriga muvofiq, shuningdek mamlakatning ijtimoiy hayotida faol qatnashayotgan yosh oilalarni yanada ijtimoiy qoʻllab-quvvatlash, ularning uy-joy va maishiy sharoitlarini yaxshilash maqsadida Vazirlar Mahkamasi qaror qiladi: 1. Qayd etilsinki, mamlakat ijtimoiy hayotida faol ishtirok etib, alohida namuna koʻrsatayotgan yosh oilalarga uzoq muddatli imtiyozli ipoteka kreditlari berishning quyidagi shartlari belgilanadi: a) davlat dasturlarida 2019-yilda qurilishi belgilangan uylar boʻyicha: shaharlarda koʻp kvartirali arzon uy-joylar qurish va rekonstruksiya qilish uchun — 3 yillik imtiyozli davr va dastlabki 5 yil mobaynida yillik 7 foiz miqdoridagi foiz stavkasi bilan va keyingi davrda Oʻzbekiston Respublikasi Markaziy bankining qayta moliyalashtirish stavkasi miqdorida 20 yil muddatga beriladi, bunda dastlabki badal kvartira qiymatining 25 foizini tashkil etadi; qishloq joylarda yangilangan namunaviy loyihalar boʻyicha arzon uy-joylar qurish va rekonstruksiya qilish uchun — 3 yillik imtiyozli davr va dastlabki 5 yil mobaynida yillik 7 foiz miqdoridagi foiz stavkasi bilan va keyingi davrda Oʻzbekiston Respublikasi Markaziy bankining qayta moliyalashtirish stavkasi miqdorida 15 yil muddatga beriladi, bunda dastlabki badal quyidagicha miqdorni tashkil etadi: ikki, uch qavatli koʻp kvartirali (2 va 3 xonali) uylar va 2, 3 xonali bir qavatli uylar uchun — 10 foiz; ikki qavatli 4 xonali birlashtirilgan uylar uchun — 25 foiz; b) 2020-yil va keyingi yillarga moʻljallangan davlat dasturlari doirasida shaharlarda va qishloq joylarda bir yillik imtiyozli davr bilan hamda dastlabki 5 yil davomida har yili foiz stavkasi qatʼiy belgilangan 7 foizdan Oʻzbekiston Respublikasi Markaziy bankining qayta moliyalashtirish stavkasi darajasigacha bir meʼyorda oshib boradigan stavkada va keyingi davrda Oʻzbekiston Respublikasi Markaziy bankining qayta moliyalashtirish stavkasida 20 yil muddatga beriladi, bunda kvartiraning dastlabki badali: shaharlarda — Oʻzbekiston Respublikasi Prezidentining 2017-yil 23-oktabrdagi PQ-3350-son qarori bilan tasdiqlangan kvartiralarni yosh oilalarga, eskirgan uylarda yashovchilarga va uy-joy sharoitlarini yaxshilashga muhtoj boʻlgan boshqa toifadagi fuqarolarga sotish shartlariga muvofiq; qishloq joylarda — sotib olinadigan kvartira qiymatining 10 foizidan kam boʻlmagan miqdorda belgilanadi. 2. Belgilansinki: Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari huzuridagi Yagona buyurtmachi xizmati Yoshlar uylarini qurish va rekonstruksiya qilishning buyurtmachilari hisoblanadi; kvartiralar qiymatini maqbullashtirish maqsadida uylarni qurish, qoidaga koʻra, mavjud qurilishi tugallanmagan binolar va boshqa obyektlarni, uy-joylarni tegishli infratuzilma bilan taʼminlashni hisobga olgan holda tashkil etish uchun eng qulay loyihalar boʻyicha rekonstruksiya qilish shaklida amalga oshiriladi; Yoshlar uylarini joylashtirish uchun moʻljallangan obyektlarni qurish va rekonstruksiya qilish doirasida buyurtmachi yoki pudrat tashkilotlari Oʻzbekiston Respublikasi Markaziy bankining qayta moliyalashtirish stavkasidan oshmaydigan foizli stavka bilan 5 yilgacha muddatga beriladigan tijorat banklari kreditlarini jalb etishlari mumkin. 3. Oʻzbekiston yoshlar ittifoqiga quriladigan Yoshlar uylarining sifati ustidan jamoatchilik nazoratini amalga oshirish tavsiya etilsin. 4. Yoshlar uylaridan yosh oilalarga kvartiralar berish masalalarini koʻrib chiqish tartibi toʻgʻrisidagi nizom 1-ilovaga muvofiq tasdiqlansin. 8. Vazirliklar va idoralar oʻzlarining idoraviy normativ-huquqiy hujjatlarini ushbu qarorga muvofiqlashtirsinlar. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari B.I. Zakirov va A.I. Ikramov zimmasiga yuklansin. 1. Ushbu Nizom “Yoshlarga oid davlat siyosati toʻgʻrisida”gi Oʻzbekiston Respublikasi Qonuniga, Oʻzbekiston Respublikasi Prezidentining “Oʻzbekiston Respublikasida yoshlarga oid davlat siyosatini amalga oshirishga qaratilgan qoʻshimcha chora-tadbirlar toʻgʻrisida” 2014-yil 6-fevraldagi PQ-2124-son qaroriga muvofiq Yoshlar uylaridan yosh oilalarga kvartiralar (keyingi oʻrinlarda kvartiralar deb ataladi) berish masalalarini koʻrib chiqish tartibini belgilaydi. 2. Ushbu Nizomda quyidagi asosiy tushunchalardan foydalaniladi: yosh oilalar — ushbu Nizomga muvofiq Yoshlar uylaridan ipoteka krediti asosida kvartiralarni sotib olish uchun hisobga qoʻyish toʻgʻrisida ariza berilgan paytda er-xotinning ikkisi ham oʻttiz yoshdan oshmagan oila yoxud farzand (bola) tarbiyalab voyaga yetkazayotgan oʻttiz yoshdan oshmagan yolgʻiz otadan yoki yolgʻiz onadan iborat boʻlgan oila, shu jumladan nikohdan ajralgan, beva erkak (beva ayol). hududiy komissiya — ushbu Nizomga 1-ilovaga muvofiq tarkibda Qoraqalpogʻiston Respublikasi, viloyatlar va Toshkent shahrida tashkil etiladigan hamda tegishli ravishda Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari tomonidan tasdiqlanadigan Yoshlar uylaridan yosh oilalarga kvartiralarni ipoteka krediti asosida sotib olish masalalarini koʻrib chiqish boʻyicha komissiya; tavsiyanoma — Yoshlar ittifoqi Markaziy kengashi tomonidan berilgan tavsiyanoma imtiyozli ipoteka kreditini oluvchi bilan kredit oluvchi doimiy yashash joyi boʻyicha roʻyxatga olingan joyda joylashgan tijorat banki oʻrtasida ipoteka krediti berish toʻgʻrisida shartnoma tuzish uchun asos hisoblanadi. 3. Qayd etilsinki, mamlakat ijtimoiy hayotida faol ishtirok etib, alohida namuna koʻrsatayotgan yosh oilalarga uzoq muddatli imtiyozli ipoteka kreditlari berishning quyidagi shartlari belgilanadi: a) davlat dasturlarida 2019-yilda qurilishi belgilangan uylar boʻyicha: shaharlarda koʻp kvartirali arzon uy-joylar qurish va rekonstruksiya qilish uchun — 3 yillik imtiyozli davr va dastlabki 5 yil mobaynida yillik 7 foiz miqdoridagi foiz stavkasi bilan va keyingi davrda Oʻzbekiston Respublikasi Markaziy bankining qayta moliyalashtirish stavkasi miqdorida 20 yil muddatga beriladi, bunda dastlabki badal kvartira qiymatining 25 foizini tashkil etadi; qishloq joylarda yangilangan namunaviy loyihalar boʻyicha arzon uy-joylar qurish va rekonstruksiya qilish uchun — 3 yillik imtiyozli davr va dastlabki 5 yil mobaynida yillik 7 foiz miqdoridagi foiz stavkasi bilan va keyingi davrda Oʻzbekiston Respublikasi Markaziy bankining qayta moliyalashtirish stavkasi miqdorida 15 yil muddatga beriladi, bunda dastlabki badal quyidagi miqdorni tashkil etadi: ikki, uch qavatli koʻp kvartirali (2 va 3 xonali) uylar va 2, 3 xonali bir qavatli uylar uchun — 10 foiz; ikki qavatli 4 xonali birlashtirilgan uylar uchun — 25 foiz; b) 2020-yil va keyingi yillarga moʻljallangan davlat dasturlari doirasida shaharlarda va qishloq joylarda bir yillik imtiyozli davr bilan hamda dastlabki 5 yil davomida har yili foiz stavkasi qatʼiy belgilangan 7 foizdan Oʻzbekiston Respublikasi Markaziy bankining qayta moliyalashtirish stavkasi darajasigacha bir meʼyorda oshib boradigan stavkada va keyingi davrda Oʻzbekiston Respublikasi Markaziy bankining qayta moliyalashtirish stavkasida 20 yil muddatga beriladi, bunda kvartiraning dastlabki badali: shaharlarda — Oʻzbekiston Respublikasi Prezidentining 2017-yil 23-oktabrdagi PQ-3350-son qarori bilan tasdiqlangan kvartiralarni yosh oilalarga, eskirgan uylarda yashovchilarga va uy-joy sharoitlarini yaxshilashga muhtoj boʻlgan boshqa toifadagi fuqarolarga sotish shartlariga muvofiq; qishloq joylarda — sotib olinadigan kvartira qiymatining 10 foizidan kam boʻlmagan miqdorda belgilanadi. Yosh oilalarning kvartira sotib olish toʻgʻrisidagi murojaatlari ushbu Nizomga 2-ilovaga muvofiq sxemaga binoan koʻrib chiqiladi. 4. Quyidagilar kvartiralarni ipoteka krediti asosida sotib olish huquqiga egadir: a) turar joy sharoitlarini yaxshilashga muhtojlar sifatida hisobda turgan hamda fan, sanʼat, adabiyot, sport sohasida va boshqa sohalarda yuksak natijalarga erishgan yosh oilalar (qoidaga koʻra, davlat mukofotlari, “Oʻzbekiston belgisi” koʻkrak nishoni sohiblari, nufuzli xalqaro va respublika musobaqalari, tanlovlar va olimpiadalar sovrindorlari); b) Oʻzbekiston yoshlar ittifoqi tizimida kamida uch yil mobaynida faoliyat olib borayotgan ijtimoiy faol yosh oilalar — Oʻzbekiston yoshlar ittifoqi Markaziy Kengashi taqdimnomasi asosida; v) faoliyat yuritayotgan mehnat jamoasida alohida namuna va xizmat koʻrsatgan yosh oilalarga — davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlarining rahbarlari tavsiyasiga koʻra Oʻzbekiston yoshlar ittifoqi Markaziy Kengashi taqdimnomasi asosida. 5. Turar joy sharoitlarini yaxshilashga muhtojlar sifatida yosh oilalarni hisobga qoʻyish quyidagi shartlardan biri mavjud boʻlgan taqdirda: a) er-xotinlar doimiy yashash joyi boʻyicha roʻyxatga olingan joyi boʻyicha yosh oila ijara shartlarida yoki yashash uchun yaroqsiz binolardagi turar joyda yashasa yoxud doimiy yashash manzili boʻyicha uy-joy mulkdori boʻlmasa; b) oila aʼzolari orasida Oʻzbekiston Respublikasi Sogʻliqni saqlash vazirligi tomonidan tasdiqlanadigan roʻyxatga muvofiq surunkali kasalliklarning oʻtkir shakllaridan azob chekuvchi va alohida kvartirada yashashga muhtoj boʻlgan shaxslar bor boʻlsa Yoshlar ittifoqi Markaziy kengashi tomonidan amalga oshiriladi. 6. Ushbu Nizomning 5-bandida koʻrsatilgan asoslar mavjud boʻlgan taqdirda er-xotinlarning xohishi boʻyicha yosh oila bir yoki bir vaqtning oʻzida barcha asoslar boʻyicha hisobga qoʻyilishi mumkin. 7. Turar joy sharoitlarini yaxshilashga muhtojlar sifatida yosh oilani hisobga qoʻyish uchun er-xotindan biri doimiy yashash joyi boʻyicha roʻyxatga olingan joyi boʻyicha Yoshlar ittifoqi tuman (shahar) kengashiga quyidagi hujjatlarni taqdim etadi: a) Yoshlar ittifoqi tuman (shahar) kengashi raisi nomiga ariza; b) nikoh toʻgʻrisidagi guvohnomaning nusxasi, farzand (bola) tarbiyalab voyaga yetkazayotgan yolgʻiz ota yoki yolgʻiz onaning ilgari nikohda boʻlmaganligi yoxud nikohdan ajralganligi, beva erkak (beva ayol) toʻgʻrisida FHDY organidan berilgan maʼlumotnoma; v) oilaning tarkibi toʻgʻrisida yashash joyidan berilgan maʼlumotnoma va oila aʼzolarining pasportlari (tugʻilganlik toʻgʻrisidagi guvohnomalar) nusxalari; g) yashash joyi boʻyicha fuqarolarning oʻzini oʻzi boshqarish organi tomonidan berilgan yosh oilaning turar joy sharoitlari ushbu Nizomning 5-bandida nazarda tutilgan shartlarga muvofiqligi toʻgʻrisidagi maʼlumotnoma; d) ish beruvchining muhri bilan tasdiqlangan (tadbirkorlik subyektlaridan muhr bilan tasdiqlash talab qilinmaydi) mehnat daftarchasi nusxasi; e) doimiy ish joyidan berilgan ariza beruvchining (oila aʼzolarining) oxirgi 12 oydagi daromadlari toʻgʻrisidagi maʼlumotnomalar yoki ularning yashash joyi boʻyicha davlat soliq xizmati organi tomonidan tasdiqlangan ariza beruvchining (oila aʼzolari — er va xotinning) oxirgi 12 oydagi daromadlari toʻgʻrisidagi deklaratsiyalarning nusxalari; j) Davlat xizmatlari markazi tomonidan berilgan er-xotinda mulk huquqi bilan turar joy yoʻqligi toʻgʻrisidagi maʼlumotnoma; z) yosh oila ushbu Nizomning 4-bandi talablariga muvofiqligini tasdiqlaydigan hujjatlar. 8. Hujjatlar Yoshlar ittifoqi tuman (shahar) kengashining masʼul shaxsi tomonidan roʻyxat boʻyicha qabul qilinadi, ularning nusxalari tilxat ostida hujjatlar qabul qilingan sana toʻgʻrisida belgi qoʻyilgan holda ariza beruvchiga topshiriladi. Ariza turar joy berishga arizalarni roʻyxatga olishning alohida jurnalida roʻyxatdan oʻtkaziladi. 9. Yoshlar ittifoqining tuman (shahar) kengashi olingan hujjatlarni ular qabul qilib olingan kundan boshlab ikki kun muddatda koʻrib chiqish uchun Hududiy komissiyaga yuboradi. 10. Hududiy komissiya hujjatlar Yoshlar ittifoqining tuman (shahar) kengashiga taqdim etilgan kundan boshlab 10 ish kuni mobaynida taqdim etilgan hujjatlarning belgilangan talablarga muvofiqligini har tomonlama oʻrganadi, barcha hujjatlarning haqiqiyligini tekshiradi. Bunda, hujjatlarning belgilangan talablarga muvofiqligini tekshirish, shuningdek uning haqiqiyligi uchun hududiy komissiya javob beradi. Hududiy komissiya joyning oʻziga chiqib ariza beruvchining turar joy sharoitlarini, kreditga layoqatliligini (ariza beruvchi va oila aʼzolarining daromadini) oʻrganadi. Oʻrganish natijalari boʻyicha tekshirish dalolatnomasini tuzadi. Koʻrib chiqish natijalari boʻyicha hududiy komissiya yosh oilani turar joy sharoitlarini yaxshilash uchun muhtoj sifatida hisobga qoʻyish yoki hisobga qoʻyishni rad etish toʻgʻrisida xulosa tuzadi. Hisobga qoʻyish toʻgʻrisidagi xulosa, tekshirish dalolatnomasi taqdim etilgan hujjatlar ilova qilingan holda uch kun muddatda Yoshlar ittifoqi Markaziy kengashiga yuboriladi. 11. Hisobga qoʻyishni rad etish toʻgʻrisida qaror qabul qilingan taqdirda hududiy komissiya ikki kun muddatda hujjatlar va xulosani rad etish sabablari koʻrsatilgan holda Yoshlar ittifoqi tuman (shahar) kengashiga yuboradi. Yoshlar ittifoqi tuman (shahar) kengashi ikki kun muddatda ariza beruvchilar tomonidan taqdim etilgan hujjatlarni qaytargan holda rad etish sabablari toʻgʻrisida ularni yozma ravishda xabardor qiladi. 12. Yoshlar ittifoqi Markaziy kengashi hududiy komissiyalar tomonidan taqdim etilgan xulosa va hujjatlarni koʻrib chiqib yosh oilani uy-joy sharoitlarini yaxshilashga muhtoj sifatida hisobga qoʻyish yoki hisobga qoʻyishni rad etish toʻgʻrisida qaror qabul qiladi. Bunda Yoshlar ittifoqi Markaziy Kengashi har yili davlat dasturlarida mamlakatning ijtimoiy hayotida faol qatnashayotgan yosh oilalar uchun belgilanadigan uy-joylar sonidan kelib chiqqan holda, yosh oilani uy-joy sharoitlarini yaxshilashga muhtoj sifatida hisobga qoʻyadi. Yoshlar ittifoqi markaziy kengashi hujjatlarni har tomonlama aniq va qonun hujjatlarida belgilangan tartibda koʻrib chiqish uchun Yoshlar ittifoqi markaziy kengashi aʼzolari va xodimlaridan iborat tarkibda alohida komissiya yoki ishchi guruh tashkil etishi mumkin. 13. Hisobga qoʻyish yoki hisobga qoʻyishni rad etish toʻgʻrisidagi qaror Yoshlar ittifoqi Markaziy kengashi tomonidan hujjatlar tegishli hududiy komissiya tomonidan taqdim etilgan kundan boshlab 5 ish kunidan kechikmay qabul qilinadi. 14. Yoshlar ittifoqi Markaziy kengashi hisobga qoʻyish yoki hisobga qoʻyishni rad etish toʻgʻrisida qaror qabul qilingan kundan boshlab 5 ish kunidan kechikmay qarorni tegishli hududiy komissiyaga yuboradi. 15. Hududiy komissiya 5 ish kuni mobaynida Yoshlar ittifoqi Markaziy kengashi tomonidan qabul qilingan qaror toʻgʻrisida ariza beruvchini va Yoshlar ittifoqi tuman (shahar) kengashini yozma ravishda xabardor qiladi. Ushbu Nizomning 4 va 5-bandlarida keltirilgan asoslar mavjud boʻlmagan hollarda, shuningdek agar taqdim etilgan hujjatlar ushbu Nizomning 7-bandi talablariga muvofiq boʻlmagan taqdirda hisobga qoʻyish rad etilishi mumkin. 16. Yoshlar ittifoqi Markaziy kengashining tavsiyanomasi (ushbu Nizomga 3-ilovaga muvofiq shakl boʻyicha) hisobda turgan yosh oilalarga ular uchun zarur boʻlgan turar joy maydoni mavjudligidan kelib chiqib ketma-ketlik tartibida taqdim etiladi. Hisobga qoʻyish sanasi, agar holatlar teng boʻlgan hollarda — uy-joy bilan taʼminlanganlik darajasidan kelib chiqish kvartirani ipoteka krediti asosida sotib olish izchilligini aniqlashning asosiy sharti hisoblanadi. 17. Agar: er-xotinning har ikkisi yetimlar — “Mehribonlik uylari” tarbiyalanuvchilari boʻlsa; imtiyozli ipoteka krediti oluvchi oila aʼzolarining biri yoki bir nechtasi ushbu Nizomning 5-bandiga muvofiq surunkali kasalliklarning oʻtkir shakllaridan azob cheksa. imtiyozli ipoteka krediti oluvchi Oʻzbekiston yoshlar ittifoqi tizimida kamida uch yil mobaynida faoliyat olib borayotgan ijtimoiy faol yoshlardan boʻlsa, Oʻzbekiston yoshlar ittifoqi Markaziy Kengashining tavsiyanomasi navbatdan tashqari beriladi. 18. Yoshlar ittifoqi Markaziy kengashi tavsiyanoma berish bilan bir vaqtda tegishli pudrat qurilish tashkilotlariga belgilangan tartibda kvartiralarga oldi-sotdi shartnomalarini tuzish uchun tavsiyanoma olgan shaxslar roʻyxatini yuboradi. Pudrat qurilish tashkilotlari roʻyxatlar olingan kundan boshlab oʻn ish kuni mobaynida ular asosida kvartiralarning oldi-sotdi shartnomalari tuzilishini taʼminlaydi. 19. Yoshlar ittifoqi Markaziy kengashi yilning har choragida Oʻzbekiston Respublikasi Vazirlar Mahkamasiga imtiyozli ipoteka kreditlarini olish uchun berilgan hujjatlar koʻrib chiqilishi va kvartiralar ajratilishi toʻgʻrisidagi axborotni kiritadi. 1. Yoshlar ittifoqi Qoraqalpogʻiston Respublikasi, viloyatlar va Toshkent shahar Kengashlari raislari — komissiya raisi. 2. Qoraqalpogʻiston Respublikasi Vazirlar Kengashi Raisining, viloyat va Toshkent shahri hokimining yoshlar siyosati, ijtimoiy rivojlantirish va maʼnaviy-maʼrifiy ishlar boʻyicha oʻrinbosarlari — komissiya raisining oʻrinbosari. 3. Tumanlar (shaharlar) hokimlarining yoshlar siyosati, ijtimoiy rivojlantirish va maʼnaviy-maʼrifiy ishlar boʻyicha oʻrinbosarlari. 4. Qoraqalpogʻiston Respublikasi Adliya vaziri hamda viloyatlar va Toshkent shahar adliya boshqarmalari rahbarlari. 5. Oʻzbekiston Respublikasi Markaziy bankining hududiy boshqarmasi rahbari. 6. “Mahalla” xayriya jamoat fondining hududiy, tuman (shahar) boʻlinmalari rahbarlari. 7. Moliyalashtiruvchi tijorat banklarining mintaqaviy va tuman filiallari rahbarlari.